[{"text_idx": "#000002", "text": "Yma gallwch ddarganfod yr holl wybodaeth sydd ei hangen arnoch am raglen Tric a Chlic. Dewch i ddeall mwy am gynnwys y rhaglen, sut i gynnig cefnogaeth, neu dewch i bori drwy\u2019r llu o syniadau ac adnoddau deniadol a lliwgar sydd ar eich cyfer. Os ydych chi\u2019n rhiant neu\u2019n ofalwr sydd yn newydd i\u2019r rhaglen neu\u2019n ysgol sydd yn defnyddio\u2019r rhaglen gyda\u2019ch dysgwyr yna mae\u2019r wefan hon yn cynnig cefnogaeth i chi!"}, {"text_idx": "#000003", "text": "Beth yw Tric a Chlic?"}, {"text_idx": "#000004", "text": "Rhaglen ffoneg synthetig yn y Gymraeg ar gyfer plant 3-7 oed yw Tric a Chlic. Mae\u2019r rhaglen wedi ei hadeiladu o dair elfen sef,"}, {"text_idx": "#000005", "text": "clywed ac adnabod y seiniau,cyfuno (adeiladu) seiniau i ddarllensegmentu (torri) seiniau i sillafu."}, {"text_idx": "#000006", "text": "Mae\u2019r dull ffoneg synthetig yn canolbwyntio ar gyflwyno seiniau\u2019r llythrennau yn hytrach na chyflwyno\u2019r wyddor mewn trefn benodol. Drwy adnabod a dysgu\u2019r seiniau, mae\u2019r plant yn dechrau meithrin blociau adeiladu ffoneg yn syth, a gyda\u2019r offer cywir, yn eu defnyddio i ddarllen geiriau syml yn gyflym:"}, {"text_idx": "#000007", "text": "wrth ddarllen gair, maent yn adnabod y llythrennau ac yn cyfuno seiniau priodol,wrth ysgrifennu gair maent yn adnabod y synau ac yn ysgrifennu\u2019r llythrennau cyfatebol."}, {"text_idx": "#000008", "text": "Beth sydd yn y rhaglen?"}, {"text_idx": "#000010", "text": "Dysgu ac adnabod y seiniau"}, {"text_idx": "#000011", "text": "Adnabod a dysgu\u2019r llythrennau drwy weld a chlywed y sain. Bydd y llythyrennau yn cael eu cyflwyno ar ffurf sain a symudiad."}, {"text_idx": "#000012", "text": "Dysgu sut i ffurfio\u2019r llythrennau ochr yn ochr a\u0302\u2019r broses o adnabod a dysgu\u2019r seiniau."}, {"text_idx": "#000013", "text": "Wedi i\u2019r plant ddechrau adnabod a dysgu dwy sain yn unig byddant yn medru dechrau cyfuno\u2019r seiniau i\u2019w helpu i ddarllen e.e. m-a-m mam ac yna ymlaen i ysgrifennu\u2019r geiriau newydd."}, {"text_idx": "#000014", "text": "Dechrau adnabod y blociau adeiladu ffonig sydd o fewn gair er mwyn creu sw\u0302n neu sain penodol. Trwy ddysgu cyfuno a segmentu ar yr un pryd, mae plant yn dod yn gyfarwydd ag adeiladu a thorri\u2019r seiniau o fewn geiriau, e.e. mor/lo > morlo"}, {"text_idx": "#000015", "text": "Sut mae'r rhaglen wedi ei strwythuro?"}, {"text_idx": "#000016", "text": "Mae\u2019r rhaglen wedi ei rhannu i dri cham: Cam 1, Cam 2 a Cham 3. O fewn y camau, mae\u2019r seiniau wedi eu grwpio i liwiau penodol. Unwaith i\u2019r plant adnabod y seiniau a chysylltu\u2019r llythrennau a\u0302\u2019r seiniau, byddant yn gallu cyfuno\u2019r seiniau i ddarllen y geiriau o fewn y grw\u0302p lliw."}, {"text_idx": "#000018", "text": "Diddanwch eich plant dros yr haf gyda Tric a Chlic!"}]